armvectores/hy_wikipedia_2023 huggingface dataset:
Վալենտինա Աճեմյան

Վալենտինա Նշանի Աճեմյան (հուլիսի 22, 1913(1913-07-22), Վան, Վանի վիլայեթ, Օսմանյան կայսրություն - հուլիսի 23, 1991(1991-07-23), Երևան, Հայկական ԽՍՀ, ԽՍՀՄ), ճարտարապետ, ՀԽՍՀ վաստակավոր ճարտարապետ (1971)։ Հայաստանի ճարտարապետների միության անդամ։
Ճարտարապետ Բաղդասար Բաղդասարյանի կինը։


== Կենսագրություն ==
Վալենտինա Աճեմյանը ծնվել է Վանում։ 1937 թվականին ավարտել է Երևանի պոլիտեխնիկական ինստիտուտը։ 1938-1981 թվականներին եղել է Հայարդնախագիծ ինստիտուտի գլխավոր մասնագետ։
Աճեմյանի նախագծերով կառուցվել են՝

Երևանի հաստոցաշինական գործարանի վարչական շենքը (1955)
էլեկտրամեքենաշինականի երկու մասնաշենքերը (1940-1941)
Երևանի կաշվեգալանտերիայի արտտադրամաս
Երևանի շինանյութերի կոմբինատ
Երևանի կահույքի գործարան
Ստեփանավանի էլեկտրատեխնիկական գործարան (1962-1963)
Երևանի գինեթթվի գործարան (1959-1960)
Դալարի և Արաքսի գինու (1953-1954) գործարաններ
Երևանի Նորք թաղամասում գտնվող Նախարարների խորհրդի ամառանոցներ
Հոկտեմբերյանի պահածոների գործարան
Կիրովականի ավտոնորոգման գործարան
Նոր Բայազետի տրիկոտաժի ֆաբրիկա


== Պարգևներ, մրցանաներ ==
Կին ճարտարապետների ստեղծագործության համամիութենական մրցույթի դափնեկիր (1948)
ՀԽՍՀ վաստակավոր ճարտարապետ (1971)


== Ծանոթագրություններ ==
(1648) Շայնա

(1648) Շայնա (անգլ.՝ Shajna), աստերոիդ աստերոիդների հիմնական գոտում։ Հայտնաբերվել է 1935 թվականի սեպտեմբերի 5-ին Պելագեյա Շայնի կողմից Սիմեիզում։
Միջին հեռավորությունը Արեգակից կազմում է 2,235311 ա. մ., առավելագույնը մոտենում է 1,7732 ա. մ. հեռավորության վրա և հեռանում 2,6974 ա. մ.։ Արեգակի շուրջ մեկ ամբողջական պտույտ է կատարում 1220,69 երկրային օրվա ընթացքում, իր ուղեծրով շարժվելով միջինում 0,294915 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,57° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1648) Շայնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բորիս Ժիտկով

Բորիս Ստեպանովիչ Ժիտկով (ռուս.՝ Бори́с Степа́нович Житко́в, օգոստոսի 30 (սեպտեմբերի 11), 1882 կամ սեպտեմբերի 11, 1882(1882-09-11), Մեծ Նովգորոդ, Ռուսական կայսրություն - հոկտեմբերի 19, 1938(1938-10-19), Մոսկվա, ՌԽՖՍՀ, ԽՍՀՄ), ռուս գրող, ճանապարհորդ։


== Կյանք ==
Տասը տարեկան էլ դեռ չկար, բայց արդեն հիանալի լողում, մակույկով մեն-մենակ դուրս էր գալիս բաց ծով։ Ոչ մի համադասարանցի չէր կարողանում նրանից արագ ծովային հանգույցներ կապել, թիավարել, զանազանել միջատներին ու թռչուններին։
Նրան դուր էին գալիս դժվարություններից ու վտանգներից չվախեցող պարզ ու առնական մարդիկ։ 13 տարեկան հասակում Օդեսայի նավահանգստի իր բեռնակիր ընկերներին օգնում էր հեղափոխական թռուցիկներ տպագրել և տարածել։
Բորիս Ժիտկովը երազում էր ճանապարհորդել հեռավոր երկրներ։ Նա հասկանում էր, որ կյանքում կարող են պետք գալ ամենաբազմազան գիտելիքներ, և դրա համար էլ համառորեն պարապում էր, ուսումնասիրում տեխնիկա, բնագիտություն, սովորում օտար լեզուներ։


=== Գործունեություն ===
Բորիս Ժիտկովը երբևէ չէր մտածում, որ գրող կդառնա։ Մի անգամ Կոռնեյ Չուկովսկու խնդրանքով Ժիտկովը գրի առավ իր պատմություններից մեկը։ Դա էլ բախտորոշ եղավ նրա կյանքում։ Շուտով ամսագրերում հայտնվեցին Ժիտկովի զվարճալի պատմությունները երեխաների համար՝ «Փղերի մասին», «Կապիկի մասին», «Մանգուստ», «Կողմնացույց», «Հեռագիրը» և այլն։ Գրում էր քաջության, ընկերասիրության, աշխարհի բազմաթիվ հետաքրքրական իրերի ու երևույթների մասին։ Երեխաներն անմիջապես սիրեցին նրա գրքերը։
Ինչի մասին էլ որ գրում էր Ժիտկովը, տեսել էր իր իսկ աչքով կամ պատրաստել սեփական ձեռքերով։ Դրա համար էլ նրա պատմվածքները գրավիչ էին։
Բորիս Ժիտկովի շատ գործեր լույս են տեսել նաև հայերեն թարգմանությամբ։


== Բորիս Ժիտկովը հայերեն ==
Հեռագիրը (բանաստեղծություն), Ե., Պետհրատ, 1934, 35 էջ։ Թարգմ.՝ Հ. Գարդիշյան, նկարիչ՝ Մ. Ցեխանովսկի։
Փղերի մասին, Ե., 1935, 32 էջ։ Ռուսերենից թարգմ.՝ Ե. Թաղիանոսյանը։
Կապիկի մասին (պատմվածք), Ե., Հայպետհրատ, 1936, 24 էջ։ Թարգմ.՝ Հ. Հայրապետյան, նկարիչ՝ Տ. Պևզներ։
Ինչ տեսա ես (պատմվածքներ), Ե., Հայպետհրատ, 1948, 199 էջ։ Ռուսերենից թարգմ.՝ Հ. Հայրապետյան, նկարիչ՝ Ե. Սաֆոնովա։
Պատմվածքներ, Ե., Հայպետհրատ, 1955, 16 էջ։ Ռուսերենից թարգմ.՝ Հ. Հայրապետյան, նկարիչ՝ Օ. Տրասկինա։ Բովանդակությունը՝ Քաջ բադիկը; Եղևնու տակի բաժակը; Ագռավը; Երեկոն։


== Գրականություն ==
Жизнь и творчество Бориса Житкова: Сб. — М., 1955.
Чуковская Л. Борис Житков. — М., 1955.
Чуковский К. Борис Житков // Чуковский К. Собрание сочинений. — М., 1965. — Т. 2.
Черненко Г. Т. Вечный Колумб: Биографический очерк (О Б. С. Житкове). — Л., 1982.
Казак, В. Лексикон русской литературы XX века = Lexikon der russischen Literatur ab 1917 / (пер. с нем.). — М. : РИК «Культура», 1996. — XVIII, 491, [1] с. — 5000 экз. — ISBN 5-8334-0019-8.


== Ծանոթագրություններ ==
Փորոտանիներ

Փորոտանիների մեծ մասը պաշտպանված է մեկ պարուրաձև խեցիով, որի մեջ կենդանին կարող է թաքնվել վտանգի դեպքում։ Նրանց մեծամասնությունն ունի առանձնացված գլուխ շոշափուկների ծայրերին տեղակայված աչքերով։ Ծովերում, քաղցրահամ ջրերում և ցամաքում բնակվող փորոտանիները կազմում են փափկամարմինների տեսակների ընդհանուր թվի 1/3 մասը։ Փորոտանիների մեծ մասը ծովաբնակ է։ Ունեն ամբողջական խեցի, որը սովորաբար պարուրաձև է։ Նրանց մի մասը բուսակեր է, սակայն կան նաև գիշատիչ փորոտանիներ։
Խխունջ են անվանում այն փորոտանիներին, որոնք ունեն արտաքին խեցի, իսկ ռուդիմենտային կամ կորսված խեցիով փորոտանիներն անվանում են կողինջներ։
Խխունջի մարմինը կազմված է գլխից, ոտքից և իրանից, որը պատված է մաշկային ծալքով՝ ked թիկնոցով, որի արտաքին մակերեսին գտնվում է խեցին, որը կատարում է պաշտպանական դեր։ Թիկնոցի և իրանի միջև գտնվում է թիկնոցային խոռոչը, որի մեջ բացվում են հետնաղին, սեռական և արտաթորության համակարգի արտատար ծորանները։ Այդ խոռոչում են գտնվում նաև խռիկները։ Սնվում են խաղողի և այլ բույսերի տերևներով։ Բայց տարացքներում կարելի է հանդիպել հիմնականում գիշերային կենսակերպ վարող կողինջների, որոնց խեցին մասնակի կամ լրիվ ապաճել է։


== Աղբյուրներ ==
Կենսաբանության 7-րդ դասարանի դասագիրք
Անբախտություն (վեպ)

«Անբախտություն» (հունգ.՝ Sorstalanság), հունգարացի գրող, 2002 թվականի Գրականության Նոբելյան մրցանակի դափնեկիր Իմրե Կերտեսի վեպն է, հրատարակվել է 1975 թվականին։
Գիրքը պատմում է հրեա դեռահասի մասին, ով սկզբում հայտնվել էր Օսվենցիմում, այնուհետև Բուխենվալդում։ Վեպը ինքնակենսագրական է։
Վեպը եռագրության առաջին մասն է, որի մեջ նեռարված են` «Ֆիասկո» (1988) և «Կադեշ չծնված մանկան համար» (1990)։


== Սյուժե ==
Վաղ գարնանը, գլխավոր հերոսի հորը՝ Դյորդ Կյովեշին ուղարկում են աշխատանքային ճամբար։ Ըթրիք են կազմակերպում, որի ժամանակ բարեկամներն ու նրա հարազատները հրաժեշտ են տալիս նրան։ Ամռան սկզբին Դյորդեն պարտավոր էր աշխատել նավթամշակման գործարանում։ Նրան հարմար չէր. Նա աշխատում է իր հասակակիցների շրջանում, և թույլտվություն ուներ այցելել քաղաքի հեռավոր շրջաններ։
Մի անգամ ավտոբուսը, որով տեղափոխում ին բանվորներին, կանգնեցնում են և բոլոր հրեաներին հրամայում դուրս գալ։ Նույն բանը անում են հաջորդ ավտոբուսների հետ։  Այնուհետև հավաքված մարդկանց, ուղարկում են Գերմանիա աշխատանքի։
Սկուզբում բոլորին տանում են Օսվենցիմ, որտեղ բաժանում են երկու խմբի, որոնցից մեկին ուղարկում են գազի խուց։ Մյուսներին սափրում և ախտահանում են։ Շուտով բանտարկյալներին, այդ թվում գլխավոր հերոսին ուղարկում են Բուհենվալդ։ Օսվենցիմի կարգերց հետո, Բուհենվալդը ընկալվում է, որպես գոյատևման համար զգալիորեն ավելի լավ կենսապայմաններով վայր։
Որոշ ժամանակ անց, անհարմար կոշիկներից և կեղտից Դյորդի ոտքերը սկսում են թարախածորել և նա հայտնվում  հոսպիտալում, որտեղ մնում է մինչև դաշնակիցների կողմից ճամբարի ազատագրումը։
Դյորդը վերադառնում է Բուդապեշտ։ Տրամվայում նրան լրագրող է դիմում և հետաքրքրվում թե ինչպիսի վիճակ էր տիրում Բուխենվալդում, և այցեքարտ է տալիս, ոսելով, որ նրա պատմությունը ամբողջ աշխարհի գործն է։ Բայց Դյորդը դեն է նետում այցեքարտը, երբ լրագրողը անհետանում է։ Տանը, որտեղ նա ապրում էր, այժմ այլ մարդիկ են ապրում։ Հարևաններից տեղեկանում է, որ հայրը մահացել է Մաունտխաուզենում, իսկ խորթ մայրը ամուսնացել է։ Դյորդը ուղևորվում է մոր մոտ։


== Էկրանավորում ==
2005 թվականին վեպը էկրանավորվել է հունգարացի կինոռեժիսոր Լայոշ Կոլտայի կողմից։ Սցենարի հեղինակը Իմրե Քերթեսն է։ Դյորդ Քյովեշի դերում նկարահանվել է երիտասարդ դերասան Մարցել Նադը։


== Ծանոթագրություններ ==
Ռոգոզնա (գյուղ, Տիվրովի շրջան)

Անվան այլ կիրառումների համար տե՛ս՝ ՌոգոզնաՌոգոզնա (ուկրաիներեն՝ Рогізна), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1765 թվականին։
2001 թվականի տվյալներով Ռոգոզնա գյուղում բնակվում էր 237 մարդ։ Բնակավայրը զբաղեցնում է 1,83 կմ² տարածք։ Բնակչության խտությունը կազմում էր 129,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիշեր Ալ-Հասաունա

Բիշեր Ալ-Հասաունա (արաբ. بشر الخصاونة, հունվարի 27, 1969(1969-01-27)), հորդանանցի պետական գործիչ և դիվանագետ։ 2020 թվականի օգոստոսի 12-ից Հորդանանի վարչապետ և պաշտպանության նախարար։ Իրավաբանական գիտությունների դոկտոր։ Նախկինում՝ Եգիպտոսի, Քենիայի, Եթովպիայի և Ֆրանսիայի դեսպան, արտաքին գործերի նախարար (2016-ից 2017), Արդարադատության նախարար (2017-ից 2018), Թագավորի քարտուղար (2019-ից 2020)։


== Կենսագրություն ==
Ծնվել է 1969 թվականի հունվարի 27-ին Հորդանանում։ Հայրը՝ Հանի ալ-Հասաունին, իրավաբան էր, Բաաս կուսակցության առաջնորներից մեկը, նախկին վարչապետ Իրակա Սադդամա Հուսեյնի ընկերն ու 1962-1963 թվականներին Կահիրեի համալսարանի «կուրսընկերն» էր, նախկինում նաև տեղեկատվության նախարար և Հորդանանի դեսպան էր նախկին ԽՍՀՄ և Ռումինիայի հանրապետություններում։
Ավարտել է Հորդանանի համալսարանի Իրավաբանական ֆակուլտետը։ Ուսումը շարունակել է Լոնդոնի համալսարանի  Արևելյան և աֆրիկյան ուսումնասիրությունների դպրոցում, ստացել է միջազգային հարաբերությունների, դիվանագիտության և տնտեսագիտության մագիստրոսի կոչում։ Ապա ստացել է  Լոնդոնի տնտեսագիտության և քաղաքական գիտությունների դպրոցում դոկտորի աստիճան և պետական կառավարման դիպլոմ Հարվարդի համալսարանի  Ջոն Ֆ. Քեննեդիի անվան դպրոցում։
1991 թվականին սկսեց աշխատել արտաքին գործերի նախարարությունում որպես կցորդ։ 1992-1995 թվականներին աշխատել է որպես երրորդ քարտուղար-կցորդ Մեծ Բրիտանիայի դեսպանատանը, 1995-1996 թվականներին՝ եվրոպական միջերկրածովային հարաբերությունների արտաքին գործերի նախարարությունների ղեկավարման բաժնում, 1998-2000 թվականներին՝ զանգվածային լրատվամիջոցների վարչության տնօրեն, արտաքին գործերի նախարարության պաշտոնական ներկայացուցիչ մարդու իրավունքների գծով, նաև Եգիպտոսի դեսպանատան երկրորդ քարտուղար, 2003-2004 թվականներին՝ Հորդանանի ՄԱԿ-ի համագործագցության ներկայացուցիչ, 2005-2012 թվականներին՝ նախարարության տարբեր ստորաբաժանումների ղեկավար, 2012-2016 թվականներին՝ Երգիպտոսի, Քենիայի և Եթովպիայի դեսպան, նույն ժամանակահատվածում արաբական Լիգայի պետությունների մշտական ներկայացուցիչ, 2018-2019 թվականներին՝ Ֆրանսիայի դեսպանատանը ՅՈՒՆԵՍԿՕ-ի մշտական ներկայացուցիչ։
2019 թվականին նշանակվել է Աբդալլա II արքայի կողմից  հաղորդակցության և համակարգման հարցերի վերաբերյալ խորհրդական, 2020 թվականի օգոստոսին՝ քաղաքական հարցերի քարտուղար։
2016-2017 թվականներին՝ արտաքին գործերի նախարար էր Հանի ալ-Մուլկի կաբինետում, 2017-2018 թվականներին՝ արդարադատության նախարար։ 2020 թվականին Օմար Ռազազի կաբինետում հոկտեմբերի 4-ի հրաժարականից հետո Աբդալլա II-ի կողմից 2020 թվականի հոկտեմբերի 8-ին նշանակվել է վարչապետ։
Ամուսնացած է դերասանուհի Ռանե Սուլթանի հետ, ունի երեք երեխա։


== Ծանոթագրություններ ==
Միջազգային ստանդարտավորում

Միջազգային ստանդարտները ստանդարտներ են՝ մշակված ստանդարտային կազմակերպությունների կողմից։ Միջազգային ստանդարտացմանը շահագրգիռ են աշխարհի բոլոր երկրները, քանի որ այն նպաստում է գիտատեխնիկական և տնտեսական համագործակցությանը, մեղմացնում կամ բացառում է միջազգային առևտրի արգելքները։ Ստանդարտացման միջազգային երաշխավորությունները պարտադիր չեն որևէ երկրին։ Սակայն ապրանքների կամ ծառայությունների համապատասխանությունը միջազգային ստանդարտներին կանխորոշում են համաշխարհային շուկայում դրանց հաջող մրցակցությանը։
Միջազգային ստանդարտացման կազմակերպության վառ օրինակ կարող է հանդիսանալ Ստանդարտացման միջազգային կազմակերպությունը` առավել հայտնի որպես ԻՍՕ (անգլ.` International Organization for Standardization, կրճատ՝ ISO)։ Այն ստեղծվել է 1947 թ.-ին և ունի 162 անդամ երկրներ։
Հեռուստակառավարում

Հեռուստակառավարում, կառավարում հեռավորությունից, իրագործվում է հեռուստամեխանիկայի միջոցներով, հեռուստամեխանիկայի բաժին, որն ընդգրկում է հեռավորությունից կառավարման
հրահանգների հաղորդման մեթոդներն ու տեխնիկական միջոցները։ Խանգարումների պայմաններում հուսալի կառավարումն ապահովվում է հրահանգների կոդավորմամբ և մոդուլումով։ Հեռուստակառավարման համակարգը բաղկացած է կոդավորող սարքից, որն արտաքին կառավարման հրահանգները փոխակերպում է կոդավորված ազդանշանների, գծային կամ ռադիոկապ ապահովող սարքավորումից և վերծանիչից։ Նման համակարգերը տարբերվում են ըստ կապուղիների քանակի։ Հեռուստակառավարման համակարգերի մեծ մասում ընդունված է ազդանշանների հաղորդման երկաստիճան եղանակ, սկզբում հաղորդվում է օբյեկտի հասցեն, ապա կառավարման ինֆորմացիան՝ հասցեի համապատասխանության հավաստումից հետո։ Կառավարման ինֆորմացիան կարող է լինել անընդհատ և ընդհատ։ Անընդհատ ինֆորմացիայի համակարգերը կազմում են հեռուստակարգավորման համակարգեր։ Սովորաբար հեռուստակառավարումը ուղեկցվում է հրահանգների կատարման վերահսկումով՝ հեռուստաազղանշանման և հեռուստավերահսկման միջոցների օգնությամբ։ Ռադիոկապուղիներով իրագործվող հեռուստակառավարումը կոչվում է ռադիոկառավարում։
Էսմա Ռեջեպովա

Էսմա Ռեջեպովա (մակեդոներեն` Есма Реџепова, օգոստոսի 8, 1943(1943-08-08), Սկոպիե, Բուլղարիայի թագավորություն - դեկտեմբերի 10, 2016(2016-12-10), Սկոպիե, Հյուսիսային Մակեդոնիա), գնչուական ծագմամբ մակեդոնացի երգչուհի, երգահան և վոկալիստ, ով 2013 թվականի մայիսին Վլատկո Լոզանոսկիի հետ «Pred da se razdeni» երգով ներկայացրել է Մակեդոնիան Եվրատեսիլ 2013 երգի մրցույթում և կիսաեզրափակիչ փուլում զբաղեցրել է 16-րդ հորիզոնականը։


== Ծանոթագրություններ ==


== Արտաքին հղումներ ==
Պաշտոնական կայք Archived 2012-10-12 at the Wayback Machine.
Նիժնեօմսկի շրջան

Նիժնեօմսկի շրջան (ռուս.՝ Нижнеомский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1940 թվականին։ Վարչական կենտրոնը՝ Նիժնյայա Օմկա։


== Աշխարհագրություն ==
Շրջանի տարածքի մակերեսը կազմում է 3400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18203 մարդ։ Բնակչության խտությունը կազմում էր 5,35 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ֆոմինկա (գյուղ, Լուկոյանովսկի շրջան)

Անվան այլ կիրառումների համար տե՛ս՝ Ֆոմինկա (այլ կիրառումներ)Ֆոմինկա (ռուս.՝ Фоминка), գյուղ Ռուսաստանի Նիժնի Նովգորոդի մարզի Լուկոյանովսկի շրջանի կազմում։
Մտնում է Շանդրովսկի գյուղական խորհրդի կազմում։ Գյուղը գտնվում է Տյոշա գետի ձախ ափին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստրելկա (գյուղ, Նովոգորոդսկի շրջան)

Անվան այլ կիրառումների համար տե՛ս՝ ՍտրելկաՍտրելկա (ռուս.՝ Стрелка), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Աշխարհագրություն ==
Ստրելկա գյուղը գտնվում է Վոլխով գետի ձախ ափին, քաղաքի Մեծ Նովգորոդ – Կրեչևիցի հեռավոր թաղամասից 2 կմ դեպի հարավ։ Վոլխով գետի հակառակ բարձրադիր ափին գտնվում է Խուտինսկի մենաստանը։ Գյուղից 4 կմ դեպի հարավ-արևմուտք գտնվում է քաղաքի մյուս թաղամասը՝ Վոլխովսկին։
20-րդ դարի վերջում Տրուբիչինո – Կրեչևիցի ավտոճանապարհից դեպի գյուղ անցկացվել է 1,6 կմ երկարությամբ ասֆալտապատ ավտոմոբիլային ճանապարհ։ Այդ պահից սկսած գյուղը սկսել է կառուցապատվել, աճել է բնակչության թիվը։


== Պատմություն ==
1941 թվականին Հայրենական մեծ պատերազմի ժամանակ Ստրելկա գյուղն օկուպացված է եղել գերմանա-ֆաշիստական զորքերի կողմից։ 1944 թվականի հունվարի 19-ին Վոլխովսկի ռազմաճակատի զորքերը բանակի գեներալ Կիրիլ Մերեցկովի հրամանատարությամբ ազատագրել են գյուղը։


== Հետաքրքիր տեղեկություններ ==
2004 թվականին Կրեչևիցի և Վոլխովսկի գյուղերի Մեծ Նովգորոդի սահմանի մեջ ներառելուց հետո, Ստրելկա գյուղը հայտնվել է քաղաքի երկու նոր թաղամասերի մեջտեղում, ընդ որում գյուղի հարավային սահմանի և Վոլխով գետի ափի միջև ընկած տարածքի նեղ հատվածը տարածքային առումով պատկանում է Մեծ Նովգորոդ քաղաքային օկրուգին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Նշան վանք (Սեբաստիա)

Անվան այլ կիրառումների համար տե՛ս՝ Սուրբ Նշան վանք (այլ կիրառումներ)Սուրբ Նշան վանք, (նաև՝ Սուրբ Հովհաննես Ոսկեբերան վանք) հայկական միջնադարյան եկեղեցական համալիր։ Ըստ Արիստակես Լաստիվերցու՝ վանքը 11-րդ դարում կառուցել է Վասպուրականի վերջին թագավոր Սենեքերիմ-Հովհաննես Արծրունու որդի Ատոմը։ Սուրբ Նշան վանքում է պահվել Վարագավանքից տեղափոխված հարուստ մատենադարանը, Սենեքերիմ-Հովհաննեսի գահը, Վարագա Սուրբ Խաչը և այլ արժեքավոր իրեր։ 19-րդ դարի 2-րդ կեսին վանքում գործել է հոգևոր դպրոց։


== Վանական համալիրի կառույցները ==


=== Սուրբ Աստվածածին եկեղեցի ===
Սուրբ Աստվածածին եկեղեցին ոչ մեծ, գրեթե քառակուսի հատակագծով, քառախորան գմբեթավոր շինություն է։ Խորանների հատման անկյուններում ուղղանկյուն խորշեր կան, որոնց արևելքից մուտք է բացվում դեպի կիսաշրջանաձև, փոքր աբսիդներով զույգ ավանդատները։ Գմբեթը բարձրանում է խորանների անկյունների կիսասյուների միջև ձգվող կամարների վրա։ Եկեղեցին 19-րդ դարի սկզբին նորոգվել է, որի ընթացքում աղավաղվել են նրա որոշ հատվածներ (արևմտյան խորանը կիսաշրջանից փոխվել է սեղանաձևի, ավելացվել են կիսասյուներ)։ Մաքուր տաշված կրաքարից շարված, առանց խորշերի արտաքին պատերն ունեն բազմաստիճան որմնախարիսխ և զարդարված են դեկորատիվ կամարաշարով։ Այս եկեղեցին իր հորինվածքով Ավան-Հռիփսիմե տիպի հուշարձանների զուգահեռներից է։


=== Սուրբ Նշան եկեղեցի ===
Սուրբ Նշան եկեղեցին ունի գմբեթավոր դահլիճի հորինվածք՝ մեկ զույգ որմնամույթերով։ Բեմի խորանի երկու կողմի ուղղանկյուն, կիսաշրջանաձև աբսիդներով ավանդատները երկհարկանի են։ Եկեղեցու ներսակողմը բարձրության կիսով չափ երեսապատված է Արևմտյան Հայաստանի Կուտինա բնակավայրի հախճապակե սալիկներով։ Արտաքին պատերի մեջ ագուցված են խաչքարեր։ 11-րդ դարում եկեղեցին օծել է Գրիգոր Մագիստրոս Պահլավունու աշակերտ, վանահայր Եղիշե եպիսկոպոսը։


=== Սուրբ Կարապետ եկեղեցի ===
Վանական համալիրի երրորդ՝ Սուրբ Կարապետ գմբեթավոր եկեղեցին, ըստ ավանդության, հիմնել է Գրիգոր Լուսավորիչը՝ որպես մատուռ։ Այն հիմնովին վերակառուցվել է 1857 թ․-ին։


== Պատկերներ ==


== Վանական համալիրի ներկա վիճակը ==
1915 թ․-ին Հայոց ցեղասպանության հետևանքով Սեբաստիայի Սուրբ Նշան վանքը ամայացել է և ավերվել։ Ներկայումս հայտնի չէ ավերակների ճակատագիրը։


== Աղբյուրներ ==
«Քրիստոնյա Հայաստան» հանրագիտարան, գլխավոր խմբագիր Հովհաննես Այվազյան, Հայկական հանրագիտարան հրատարակություն, Երևան 2002, էջ 898-900։
Ծրագրակազմի փորձարկում

Ծրագրակազմի ձևավորման փորձարկումը ծրագրային ապահովման արտադրանքի հետազոտման, փորձարկման գործընթաց է, որի նպատակն է ստուգել ծրագրի իրական վարքագծի և դրա սպասվող վարքագծի համապատասխանությունը որոշակի ձևով ընտրված թեստերի վերջնական փաթեթի վրա ։


= Թեստային սահմանումներ =
Տարբեր ժամանակներում և տարբեր աղբյուրներում փորձարկմանը տրվել են տարբեր սահմանումներ, ներառյալ.

սխալներ հայտնաբերելու համար ծրագիր կատարելու գործընթացըմտավոր կարգապահություն, որն ուղղված է հուսալի ծրագրակազմի ձեռքբերմանը ՝ առանց դրա փորձարկման ավելորդ ջանքերիծրագրի տեխնիկական ուսումնասիրություն `շահառուների որոշակի շրջանակի տեսանկյունից դրա որակի վերաբերյալ տեղեկատվություն ստանալու համարորոշակի ձևով կատարված թեստերի անսահմանափակ փաթեթի վրա ծրագրի իրական վարքի և դրա սպասվող վարքագծի համապատասխանության ստուգումծրագրի իրականացման հատուկ պայմաններում մոնիտորինգի և դրա հիման վրա դրա գործունեության ցանկացած ասպեկտների գնահատում կատարելու գործընթացըիրավիճակ հայտնաբերելու գործընթաց, որի դեպքում ծրագրի վարքը սխալ է, անցանկալի կամ հստակեցված չէգործընթաց, որը պարունակում է կյանքի ցիկլի բոլոր գործողությունները `ինչպես դինամիկ, այնպես էլ ստատիկ, կապված ծրագրակազմի արտադրանքի պլանավորման, պատրաստման և գնահատման և հարակից աշխատանքի արդյունքների հետ` պարզելու, որ դրանք համապատասխանում են նկարագրված պահանջներին, ցույց տալու, որ դրանք հարմար են նշված նպատակների համար և հայտնաբերել թերությունները


= Թեստավորման մակարդակները =
Բաղադրիչների փորձարկում - փորձարկվում է փորձարկման համար հնարավոր ամենափոքր բաղադրիչը, օրինակ `առանձին դաս կամ ֆունկցիա։ Բաղադրիչների փորձարկումները հաճախ իրականացվում են ծրագրային ապահովման մշակողների կողմից։Ինտեգրման փորձարկում - փորձարկվում են բաղադրիչների, ենթահամակարգերի կամ համակարգերի միջերեսները։ Եթե ​​այս փուլում ժամանակի պահուստ կա, փորձարկումն իրականացվում է կրկնվող կերպով ՝ հետագա ենթահամակարգերի աստիճանական միացումով։Համակարգի փորձարկում - ինտեգրված համակարգը փորձարկվում է պահանջներին համապատասխանելու համար։Ալֆա փորձարկումը համակարգի հետ իրական աշխատանքի իմիտացիա է ներքին մշակողների կողմից, կամ համակարգի հետ իրական աշխատանք պոտենցիալ օգտվողների / հաճախորդների կողմից։Բետայի փորձարկում. Որոշ դեպքերում նախնական թողարկումը բաշխվում է (գույքային ծրագրակազմի դեպքում, երբեմն սահմանափակ գործառույթով կամ գործառույթով) ավելի մեծ խմբի մարդկանց ՝ ապահովելու համար, որ ապրանքը ավելի քիչ սխալներ պարունակի։Հաճախ, անվճար և բաց կոդով ապահովված ծրագրերի համար, ալֆա փորձարկման փուլը բնութագրում է ծածկագրի ֆունկցիոնալ բովանդակությունը, իսկ բետա փորձարկումն էլ բնութագրում է սխալների շտկման փուլը։ Ավելին, որպես կանոն, մշակման յուրաքանչյուր փուլում վերջնական օգտագործողների համար մատչելի են աշխատանքի միջանկյալ արդյունքներ։


= Աղբյուրներ =
https://ru.wikipedia.org/wiki/%D0%A2%D0%B5%D1%81%D1%82%D0%B8%D1%80%D0%BE%D0%B2%D0%B0%D0%BD%D0%B8%D0%B5_%D0%BF%D1%80%D0%BE%D0%B3%D1%80%D0%B0%D0%BC%D0%BC%D0%BD%D0%BE%D0%B3%D0%BE_%D0%BE%D0%B1%D0%B5%D1%81%D0%BF%D0%B5%D1%87%D0%B5%D0%BD%D0%B8%D1%8Fhttps://en.wikipedia.org/wiki/Software_testing
https://www.guru99.com/software-testing-introduction-importance.html


= Գրականություն =
Software Testing. Principles, Techniques and Tools.  M. G. LIMAYE
Systematic Software Testing. Rick David Craig, Stefan P. Jaskiel.
Յուրգիս Բալթրուշայտիս (որդի)

Յուրգիս Բալթրուշայտիս (լիտ. ՝ Jurgis Baltrušaitis, մայիսի 7, 1903(1903-05-07), Մոսկվա, Ռուսական կայսրություն - հունվարի 25, 1988(1988-01-25), Փարիզ), լիտվացի արվեստի պատմաբան, արվեստաբան և արվեստի համեմատական հետազոտությունների հիմնադիր։ Նա բանաստեղծ և դիվանագետ Յուրգիս Բալթրուշայտիսի որդին էր։ Նրա աշխատանքների մեծ մասը գրվել է ֆրանսերեն, չնայած նա միշտ շեշտում էր իր լիտվական ծագումը։ Այն բանից հետո, երբ Լիտվան 1945 թվականին բռնագրավվեց ԽՍՀՄ կողմից, ծառայել է որպես աքսորյալ դիվանագետ։


== Կենսագրություն ==
Բալթրուշայտիսը ծնվել է Մոսկվայում։ Նրա առաջին ուսուցիչներից մեկը ռուս բանաստեղծ և գրող Բորիս Պաստեռնակն էր։
1924 թվականին նա տեղափոխվեց Փարիզ և սկսեց թատերական ուսումնասիրություններ Սորբոնում, ապա նախընտրեց ուսումնասիրել արվեստի պատմությունը։ Հետագայում նա ուսումնասիրություններ է կատարում Հայաստանում, Վրաստանում, Իսպանիայում, Իտալիայում և Գերմանիայում՝ 1931 թ.-ին Սորբոնում ստանալով դոկտորի կոչում։ Նույն թվականին նա դարձավ Փարիզի Լիտվական լեգատիայի մշակութային կցորդ։
1933-1939 թվականներին Բալթրուշայտիսը արվեստի պատմություն է դասավանդել Կաունասի համալսարանում, ինչպես նաև դասախոսել է Սորբոնում և Լոնդոնի Վարբուրգի ինստիտուտում։
Երկրորդ համաշխարհային պատերազմից հետո նա դասախոսություններ է կարդացել Նյու Յորքի համալսարանում, Յեյլի համալսարանում, Հարվարդի համալսարանում և Մետրոպոլիտեն արվեստի թանգարանում։
Բալթրուշայտիսը մահացել է Փարիզում։ Հայաստանում հիմնված է Յուրգիս Բալթրուշայտիս կրտսերի անվան մրցանակ։


== Աղբյուրներ ==
Jurgis Baltrušaitis. Encyclopedia Lituanica I: 271-272. (1970-1978). Ed. Simas Sužiedėlis. Boston, Massachusetts: Juozas Kapočius. LCC 74-114275.
Annamaria Ducci, "Lietuvà: l'orizzonte lituano nell'opera di Jurgis Baltrušaitis", La favola dell'arte. Scritti in ricordo di Gemma Landolfi, Pisa: ETS, 2008, pp. 85–99, 978-884672153-2
Annamaria Ducci, "Baltrušaitis Jurgis", Dictionnaire d’histoire de l’art du moyen âge occidental, Paris: Robert Laffont, 2009, p. 108-109, 978-2-221-10325-8
Annamaria Ducci, "Le metamorfosi del gotico (nel 1960)", Nel cuore della meraviglia. Omaggio a Jurgis Baltrusaitis. Volume 1, 2010, 9788890522406  http://amsacta.unibo.it/2880/1/10._Ducci.pdf
Միսրա

Անվան այլ կիրառումների համար տե՛ս՝ Ագարակ (այլ կիրառումներ)Միսրա կամ Մյուսերա (աբխ.՝ Мысра, վրաց.՝ მიუსერა), քաղաքատիպ ավան Աբխազիայի Գուդաութայի շրջանում, Պիցունդայից 8 կմ հարավ։ Գտնվում է Սև ծովի ափին, Պիցունդա-Մյուսերայի արգելոցում, ոչ հեռու նույնանուն գետից։


== Բնակչությունը ==
По данным переписи 2011 թվականի մարդահամարի արդյունքներով Միսրայում ապրում էր 50 մարդ, որոնցից 36-ը աբխազներ (72,0 %), 11-ը ռուսներ (22,0 %), 3-ը այլ ազգություններ (6,0 %)։


== Ծանոթագրություններ ==
Բանասեր (ամսագիր, Կ. Պոլիս)

«Բանասէր», 1851 թ.-ին Կ. Պոլսում Հովհաննես Հիսարյանի խմբագրությամբ արևմտահայերենով հրատարակվող ազգային, բանասիրական և քաղաքական ամսագիր։ Գոյությունը շարունակել է մինչև 1851 թ.-ի վերջը։
Հատված առաջաբանից, որը վերնագրված է «Նախաշավիղ».

«Բանասէրի» առաջին համարում սկսում է հրատարակվել Հովհաննես Հիսարյանի «Խոսրով և Մաքրուհի» վեպը (ավարտ՝ № 10)։ Նույն համարում սկսում է հրատարակվել Բեռնարդեն դը Սեն Պիեռի «Հնդկաստանի տնակը» վիպակը (ավարտ՝ № 6): Թարգմանչի մասին նշված է «Առաջիկա թարգմանությունը աղջկա մը գործ է, որն կուզե անծանոթ մնալ»։ Առաջին համարում սկսվում է հրատարակվել Հովհաննես Հիսարյանի «Վեցհազարյակ հայտնյալ կամ տեսություն ռամկական սնապշտությանց վրա» ուսումնասիրությունը, որը շարունակվում է մինչև տարվա վերջ։ Քննության է առնված հայկական ժողովրդական հավատալիքները (կռապաշտություն, վհուկ, հմայություններ, երազագիտություն, հուռութք, առլեզ, մեռելոց ոգի, ձեռնահմայություն և այլն)։


== Ծանոթագրություններ ==
Հայերը Ռիմինիում

Ռիմինիում հայերի ներկայության առաջին հիշատակումները, ինչպես ենթադրում է Ղևոնդ Ալիշանը, վերաբերում են 12-րդ դարի վերջին։ 1254 թվականին այստեղ ընդօրինակված մի գրչագրում, որ ներկայումս պահվում է Փարիզի Ազգային մատենադարանում, հիշվում են հայկական եկեղեցի, վանք և հյուրանոց։ Ըստ նույն ձեռագրի՝ Ռիմինիում այդ ժամանակ եղել է Հովհաննես անունով հայ եպիսկոպոս, ինչը վկայում է տեղի հայ գաղութի կարևորության մասին։ Հայկական ներկայության մասին են վկայում նաև երկու վիմագիր արձանագրություններ, որոնք 19-րդ դարի վերջին դեռ կարելի էր տեսնել քաղաքի եկեղեցիներից մեկի ավանդատան մեջ։
Իվան Ակիմով

Իվան Ակիմով (ռուս.՝ Ива́н Аки́мович Аки́мов, մայիսի 22 (հունիսի 2), 1755, Սանկտ Պետերբուրգ, Ռուսական կայսրություն - մայիսի 15 (27), 1814, Սանկտ Պետերբուրգ, Ռուսական կայսրություն), ռուս նկարիչ, մանկավարժ։ Հեղինակ է պատմական, առասպելական, կրոնական թեմաներով նկարների։
Ծնվել է սենատի տպագրատան գրաշար Ա. Ֆ. Ակիմովի ընտանիքում։ Սովորել է Կայսերական գեղարվեստի ակադեմիայում՝ Գավրիիլ Կոզլովի և Անտոն Լոսենկոյի մոտ։ «Մեծ իշխան Իզյասլավ Մստիսլավովիչ՝ մարտի դաշտում վիրավոր» (1772) նկարի համար պարգևատրվել է արծաթե փոքր մեդալով։ «Մեծ իշխան Սվյատոսլավի համբույրը մորն ու երեխաներին Կիևից Դունայ վերադառնալու ժամանակ» (1773) կտավը ստեղծված էր կլասիցիզմի հիմնարար կանոններով, որի համար արժանացել է ոսկե մեծ մեդալի և Իտալիա ուղևորության։
1773-1779 թվականներին ապրել է Բոլոնիայում և Հռոմում, որտեղ սովորել է ֆրանսիական ակադեմիայում՝ կատարելագործվելով մերկ բնություն նկարելուն և արտանկարելով հին վարպետների ստեղծագործությունները։ Եղել է Ֆլորենցիայում և Վենետիկում։
1777 թվականին նկարում է անտիկ առասպելների սյուժեներով՝ «Նարցիս», «Դիդոնե և Էնեաս՝ քարանձավում փոթորկից պատսպարված», «Ֆավն, այծերի հետ զվարճանալիս»։ Արտասահմանում գտնվելու տարիների համար որակավորման հաշվետվություն է ներկայացնում «Պրոմեթևսը Միներվայի հրամանով արձան է պատրաստում» (1775) նկարը։
1779 թվականից սկսում է դասավանդել Գեղարվեստի կայսերական ակադեմիայի պատմական գեղանկարչություն դասարանում։ 1782 թվականին «Հերկուլեսի ինքնահրկիզումը իր ընկերոջ՝ Ֆիլոկտետեսի ներկայությամբ» աշխատանքի համար ստանում է ակադեմիկոսի կոչում։


== Գրականություն ==
М. М. Ракова, Русская истореческая живопись середина девятнацатого века, М., 1979.


== Ծանոթագրություններ ==
Դիատոմիտ

Դիատոմիտ, (լատ.՝ diatomeae՝ դիատոմային ջրիմուռներ), լեռնային ալյուր, ծակոտկեն, թեթև, նստվածքային ապար՝ կազմված դիատոմիտային ջրիմուռների կայծքարային խեցիներից կամ բեկորներից։ Առաջանում է ծովերում ու լճերում կուտակվող դիատոմիտային տիղմից։ Բաղկացած է սիլիկահողից (62-92%) և կավային միներալներից։ Գույնը սպիտակ է, դեղնամոխրագույն, երբեմն՝ գորշ մոխրագույն։ 
Դիատոմիտի հանքավայրեր կան Հայաստանի Կոտայքի (Նուռնուս գյուղ), Սյունիքի (Շամբ, Նորավան գյուղեր), Արագածոտնի (Փարպի գյուղ) մարզերում։ Օգտագործվում է որպես կլանող ու զտող նյութ, ջերմաձայնամեկուսիչ, հակաբիոտիկների, թղթի, պլաստիկ նյութերի, ներկերի արտադրության և շինարարության մեջ։
Սահար

Սահար (պարսկերեն՝ شبکه‌ی سحر), իրանական ազգային վավերագրական հեռուստաալիք, հիմնվել է 1997 թվականին «Իրանի Իսլամական Հանրապետության Ձայն» պետական հեռուստառադիոընկերության և Sahar Universal Network հեռուստաընկերության կողմից։ Հեռարձակվում է 1997 թվականի դեկտեմբերի 16-ից։


== Արտաքին հղումներ ==
Sahar Universal Network
Բերլյուկովո (գյուղ, Դանիլովսկի շրջան)

Բերլյուկովո (ռուս.՝ Берлюково), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9524) Օ'Ռուրկ

(9524) Օ'Ռուրկ (անգլ.՝ O'Rourke), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,19817 ա. մ., առավելագույնը մոտենում է 1,7025 ա. մ. հեռավորության վրա և հեռանում 2,6939 ա. մ.։ Արեգակի շուրջ մեկ ամբողջական պտույտ է կատարում 1190,39 երկրային օրվա ընթացքում, իր ուղեծրով շարժվելով միջինում 0,302421 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9524) Օ'Ռուրկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անուշ Եղիազարյան

Անուշ Կարապետի Եղիազարյան (հունիսի 15, 1965(1965-06-15), Երևան, Հայկական ԽՍՀ, ԽՍՀՄ), հայ նկարչուհի, գոբելենագործ։ Մոսկվայի պետական մանկավարժական համալսարանի պատվավոր պրոֆեսոր։
ՀՀ վաստակավոր նկարիչ, գոբելենագործ Կարապետ Եղիազարյանի դուստրն է։


== Կենսագրություն ==
1984 թվականին ավարտել է Փանոս Թերլեմեզյանի անվան գեղարվեստի ուսումնարանը
1984-1990 թվականներին սովորել է Երևանի գեղարվեստա - թատերական ինստիտուտում
1996 թվականից Հայաստանի նկարիչների միության անդամ է
1991-2009 թվականներին դասավանդել է Խաչատուր Աբովյանի անվան հայկական պետական մանկավարժական համալսարանում
1994 թվականին ստացել է մանկավարժական գիտությունների թեկնածուի աստիճան, դոցենտ՝ 2003 թվականից
2008 թվականից՝ մանկավարժական գիտությունների դոկտոր, պրոֆեսոր` 2011 թվականից
2009 թվականից ՀՀ Նկարիչների միության դեկորատիվ-կիրառական արվեստի մասնաճյուղի բյուրոյի անդամ է
2009 թվականից` Հայկական պետական մանկավարժական համալսարանի դիզայնի և դեկորատիվ-կիրառական արվեստի ամբիոնի վարիչ
2010 թվականից Կերպարվեստի համահայկական ընկերակցության անդամ
2013 թվականից՝ ՀՀ նկարիչների միության վարչության անդամ
2016 թվականին արժանացել է Մոսկվայի պետական մանկավարժական համալսարանի պատվավոր պրոֆեսորի կոչման (26.09.2016)Հեղինակ է բազմաթիվ հոդվածների, մեթոդական ձեռնարկների, մենագրությունների, պատկերագրքերի։
Մասնակցել է բազմաթիվ ցուցահանդեսների Հայաստանում և նրա սահմաններից դուրս։ Ունեցել է անհատական ցուցահանդեսներ Երևանում և արտասահմանում։


== Մեջբերումներ Անուշ Եղիազարյանից ==
Ես չեմ ընտրել իմ արվեստը, այն իմ արյան կանչով է։ Այս արվեստն իմ կենսակերպն է, այն սիրում եմ սուբլիմացիայի աստիճանի։


== Ծանոթագրություններ ==


== Արտաքին հղումներ ==
«Գոբելենն ազնվական, էլիտար արվեստ է», Անուշ Եղիազարյան
Դիզայնի և դեկորատիվ-կիրառական արվեստի ամբիոն Archived 2014-08-17 at the Wayback Machine.
Հայկական ավանդույթների պահպանումը մշակութային փոխազդեցությունների պայմաններում,Անուշ Եղիազարյան
School for Social Entrepreneurs

School for Social Entrepreneurs (Սոցիալական ձեռնարկատերերի դպրոց), ուսումնական հաստատություն, որը մասնագետներ է պատրաստում սոցիալական ձեռնարկատիրության ոլորտի համար։ Հիմնադրվել է 1997 թվականին, Լոնդոնում, սոցիալական ձեռնարկատիրության գաղափարախոս Մայքլ Յանգի կողմից, Էյչ-Էս-Բի-Սի ընկերության, Esmée Fairbairn Foundation հիմնադրամի և Բարեգործական վիճակախաղերի ազգային խորհրդի նվիրատվությունների շնորհիվ։ Ուսանողների առաջին հավաքագրումը իրականացվել է 1998 թվականին։
Մասնաճյուղեր ունի բրիտանական կոմսություններում` Կոռնուոլում, Դևոնում, Հեմփշիրում, Սուֆֆոլկում, Ուեսթ Միդլենդսում, Յորքշիրում, Լիվերպուլ, Լոնդոն քաղաքներում և Շոտլանդիայում։ Բացի դրանից, մասնաճյուղեր ունի Ավստրալիայում (Մելբուռնում և Սիդնեյում, բացվել են 2008 թվականին), Կանադայում (Օնտարիո, բացվել է 2012 թվականին) և Իռլանդիայում (Դուբլին, բացվել է 2014 թվականին)։
Դպրոցն զբաղվում է մասնագետների պատրաստմամբ ու զարգացմամբ, որոնք պատրաստ են իրենց ստեղծագործական, մտավոր ու ձեռնարկչատիրական կարողություններն օգտագործել հասարակության սոցիալական բարեկեցության ապահովման համար։ Հաստատության շրջանավարտների գործունեության հիմնական ուղղություններն են աշխատող սոցիալական բիզնես մոդելների ստեղծումը, ինչպես նաև` նոր բարեգործական կազմակերպությունների հիմնումը։
Հաստատության ուսումնական ծրագրերի կոնցեպցիան շեշտը դնում է ինչպես ուսանողների ձեռնարկատիրական որակների զարգացման, այնպես էլ` բիզնեսի գործունեության կազմակերպչական, այդ թվում և` իրավական հարցերի ուսուցման վրա։
Համագործակցությունն այնպիսի խոշոր բիզնես-կառույցների հետ, ինչպիսիք են Lloyds Banking Group-ը և The Big Lottery Fund-ը, թույլ են տալիս հաստատությանը դրամաշնորհներ հատկացնել առավել հաջողակ շրջանավարտներին ու շարունակել նոր մասնաճյուղեր բացել աշխարհի նոր քաղաքներում։
Հիմնական ուսուցման հետ SSE-ն անց է կացնում սոցիալական ձեռնարկատերերի որակավորման բարձրացման դասընթացներ, դասախոսություններ է կազմակերպում լայն շրջանակի հարցերի վերաբերյալ, որոնք վերաբերում են սոցիալական բիզնեսին, օրինակ` առաջնորդության, շուկայում կայունության, ձեռներակատիրության հոգեբանության վերաբերյալ։
Բացման օրվանից մինչև 2015 թվականը դպրոցի բոլոր մասնաճյուղերում ուսուցում են անցել մոտավորապես 1300 մասնագետներ.


== Ծանոթագրություններ ==


== Արտաքին հղումներ ==
Պաշտոնական կայք
198

198 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 198 թվականն է, 
II դարի 98-րդ տարին։


== Դեպքեր ==


== Ծնունդներ ==


== Մահեր ==
Լյովա Վոլոդյայի Աբրահամյան


== Կենսագրություն ==
Լյովա Վոլոդյայի Աբրահամյանը ծնվել է 1960 թվականի մարտի 25-ին Գեղարքունիքի մարզի Սարուխան գյուղում, բանվորի ընտանիքում։ 1967-77թթ. սովորել և ավարտել է Սարուխանի թիվ 1 միջնակարգ դպրոցը։ 1977 թվականին ընդունվել և 1982 թվականին ավարտել է Երևանի պետական համալսարանի մեխ-մաթ. ֆակուլտետը։ 1982-1985թթ. աշխատել է ՀԽՍՀ գյուղմինիստրության բնագավառում, 1986-1994թթ. Գավառի (Կամոյի) դիպոլ ԱՄ-ում, 1994-1996թթ. Սարուխանի Գյուղական Խորհրդում, որպես Գյուղական Խորհրդի նախագահի տեղակալ։ 1996-2008թթ. չորս անգամ ընտրվել է Սարուխան համայնքի ղեկավար։ 2008 թվականից աշխատել է ՀՀ էներգետիկայի բնագավառում, 2016թ. նոյեմբեր ամսից մինչև 2017թ. սեպտեմբեր ամիսը աշխատել է որպես Սարուխան համայնքի ղեկավարի տեղակալ։ 2017 թվականի սեպտեմբերի 7-ից մինչև 2018 թվականի հոկտեմբերի 26-ը աշխատել է որպես  Սարուխան համայնքի ղեկավարի պաշտոնակատար։ 21.10.2018թ. կայացած ՏԻՄ ընտրություններում ընտրվել է Սարուխան համայնքի ղեկավար։
1988թ-ից սկսած անձնական նախաձեռնությամբ ստեղծել է աշխատանքային խումբ Ադրբեջանից գաղթած մեր հայրենակիցներին աջակցելու, գյուղում բնակարաններով ապահովելու, սոցիալական կարիքների բարելավման՝ աշխատանքի տեղավորման և այլ հարցերով (ամուսնություն, հուղարկավորություն)։ Մի քանի անգամ կազմակերպել և օգնություն է ուղարկել Արցախ (կարտոֆիլ, սնունդ, հագուստ)։
Արցախյան հերոսամարտի մասնակից է, սարուխանցիներից կազմված կամավորական ջոկատի հրամանատարը։ Մասնակցել է Քարվաճառում ընթացող մարտական գործողություններին։ Պարգևատրվել է ՀՀ Պաշտպանության նախարարի «Անդրանիկ Օզանյան», «Դրաստամատ Կանայան», ինչպես նաև «5-րդ բրիգադ 20 տարի», «Եռասերունդ երկրապահ», «Հայաստանի երկրապահ», «1992-1994թթ. մարտական գործողությունների մասնակից», «Առաջին գունդ»» և այլ մեդալներով, պատվոգրերով ու շնորհակալագրերով։
Պարգևատրվել է նաև «Տեղական ժողովրդավարության զարգացման գործում անձնական ներդրման համար» անվանական հուշամեդալով, «ՏԻՄ» կայացմանն ու զարգացմանը ակտիվ մասնակցելու և անձնական ներդրման համար բազմաթիվ պատվոգրերով և շնորհակալագրերով։
Ամուսնացած է, ունի երեք երեխա և հինգ թոռ։
Շիստով

Շիստով (ուկրաիներեն՝ Шистів), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1577 թվականին։
2001 թվականի տվյալներով Շիստով գյուղում բնակվում էր 158 մարդ։ Բնակավայրը զբաղեցնում է 42,69 կմ² տարածք։ Բնակչության խտությունը կազմում էր 3,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անաթեմա

Anathema, անգլիական ռոք-խումբ է, ստեղծվել է 1990 թ. Լիվերպուլում։


== Կենսագրություն ==
Խումբը ստեղծել են Դենիել, Վինսենթ և Ջեմմի Քևանախ եղբայրները։ Խմբի սկզբնական կազմն էր՝ կիթառահարներ Դենիել և Վինսենթ Քևանախները, բաս-կիփառահար Ջեմմի Քևանախը, վոկալիստ Դառեն Ուայթն ու թմբկահար Ջոն Դուգլասը։ Սկզբնական ժամանակ անվանվում էր "Pagan Angel" (հեթանոս հրեշտակ)։ 1990 թ. նոյեմբերին խումբը ձայնագրվում է առաջին դեմո-սկավառակը' An Iliad Of Woes, և նույն ժամանակ վերանվանվում է "Anathema" (հեռացում եկեղեցուց)։ 1991 թվականի հուլիսին ձայնագրվում է երկրորդ դեմոն' "All Faith Is Lost" (Ողջ հավատքը կորցված է), որի արդյունքում խումբը պայմանագիր է կնքում Peaceville Records ձայնագրման ստուդիայի հետ, ուր 1992 թվականին թողարկում են առաջին պաշտոնական "They Die" սինգլը։ Դրանից հետո խումբը լքում է Ջեմմի Քևանախը, ում տեղը զբաղեցնում է Դունքան Փաթերսոնը։ 2010 թ. մայիսի 31-ին Kscope Records լեյբլից թողարկվեց խմբի նոր, թվով 8-րդ We’re Here Because We’re Here ալբոմը։ 2012 թվ. ապրիլի 16-ին Kscope Records լեյբլում թողարկվեց խմբի նոր՝ Weather Systems ալբոմը։


== Խմբի անդամներ ==


=== Ներկայիս կազմը ===
Վինսենթ Քևանախ - վոկալ, ռիթմ-կիթառ, ակուստիկ կիթառ (1990-ներկա)
Դենիել Քևանախ - կիթառ, վոկալ, ստեղնային (1990-2002, 2003-ներկա)
Լես Սմիթ - ստեղնային (2000-ներկա)
Ջեմմի Քևանախ - բաս (1990-1991, 2001-ներկա)
Ջոն Դուգլաս - հարվածային (1990-1997, 1998-ներկա)
Լի Դուգլաս - վոկալ (2000-ներկա)


=== Նախկին մասնակիցներ ===
Դառեն Ուայթ - վոկալ (1990-1995)
Դունքան Փաթերսոն - բաս, ստեղնային (1991-1998)
Շոն Թեյլոր-Սթիլլզ - հարվածային (1997-1998)
Մարտին Փաուէլ - ստեղնային, ջութակ (1998-2000)
Դեյվ Փիբուս - բաս (1998-2001)


== Սկավառակագրություն ==


=== Ալբոմներ ===
Serenades (1993)
The Silent Enigma (1995)
Eternity (1996)
Alternative 4 (1998)
Judgement (1999)
A Fine Day to Exit(2001)
A Natural Disaster (2003)
We're Here Because We're Here (2010)
Weather Systems (2012)


=== Դեմոներ ===
An Iliad of Woes (1990)
All Faith Is Lost (1991)


=== Մինի-ալբոմներ (EP) ===
The Crestfallen (1992)
Pentecost III (1995)
Alternative Future (1998)


=== Սինգլներ ===
"They Die" (1992)
"We Are the Bible" (1994)
"Deep" (1999)
"Make It Right" (1999)
"Pressure" (2001)
"Everything" (2006)
"A Simple Mistake" (2006)
"Angels Walk Among Us" (2007)
"Dreaming Light" (2011)


=== Հավաքածոներ ===
Resonance (2001)
Resonance 2 (2002)
Hindsight (2008)
Dreaming Light (2011)


=== Տեսաերիզներ ===
A Vision Of A Dying Embrace (DVD և VHS, 2002)
Were You There?(DVD, 2004)
A Moment in Time (DVD, 2006)


== Աղբյուրներ ==


== Արտաքին հղումներ ==
AnathemA Official Website(անգլ.) - խմբի պաշտոնական կայք
Anathema խումբը MySpace ցանցում(անգլ.)
Anathema խումբը Encyclopaedia Metallum կայքում (անգլ.)
Վորոնցովկա (այլ կիրառումներ)

Վորոնցովկա, կարող է վերաբերել՝

Վորոնցովկա - գյուղ, Ուկրաինայի Խարկովի մարզի Կուպյանսկի շրջանում
Վորոնցովկա - գյուղ, Ուկրաինայի Կիրովոգրադի մարզի Նովգորոդկովսկի շրջանում
Վորոնցովկա - գյուղ, Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում
Վորոնցովկա - գյուղ, Ուկրաինայի Նիկոլաևի մարզի Նովայա Օդեսայի շրջանում
Օրբաշի (գյուղ, Ալիկովսկի շրջան)

Օրբաշի (ռուս.՝ Орбаши, չուվաշերեն՝ Урпаш ялĕ), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 154 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Րաֆֆի Պարույր Արմենյան

Վիքիպեդիայում կան հոդվածներ  Արմենյան ազգանունով այլ մարդկանց մասին:Րաֆֆի Պարույր Արմենյան (հունիսի 4, 1942(1942-06-04), Կահիրե, Եգիպտոս), կանադահայ կոմպոզիտոր, դիրիժոր, խմբավար։


== Ուսման տարիներ ==
Բարձրագույն երաժշտական կրթություն ստացել է Վիեննայի երաժշտական ակադեմիայում։ Հակառակ իբրև դաշնակահար ունեցած իր հաջողություններին, Լոնդոնում հետևում է մետաղաձուլական ինժեների մասնագիտություն։ Հետո վերադառնում է Վիեննա, ուր նա կատարելաֆործվում է իբրև կոմպոզիտոր, նվագավար, խմբավար։


== Ստեղծագործական տարիներ ==
1966-1967 թթ. Հաջորդաբար Բեռլինում մասնակցում է Հերբերտ Ֆոն-Կարայանի անվան նվագավարական մրցույթին, շահում 2-րդ մրցանակը։ Այնուհետև տեղափոխվում է Կանադա։ Աշխատում է «Ատլանտիկ» սիմֆոնիկ նվագախմբում, իսկ 1969 թվականին «Կլիգեն» օպերային ընկերության նվագախմբով համերգային շրջագայություն կատարում ԱՄՆ-ում և Կանադայում։ 1972 թվականին հաստատվում է իբրև Քիչնր Վատերլոուի, իսկ 1974 թվականին նաև Ստատֆորդի սիմֆոնիկ նվագախմբի գեղարվեստական ղեկավար ու նվագավար։ 23 տարի Քիչնր-Ստատֆորդ նվագախմբերի հետ աշխատանքով Արմենյանն այդ գրեթե ինքնագործ նվագախմբերն հասցրել է այնպիսի մասնագիտացված մակարդակի, որ նախապես 400 ունկնդիր ունեցող նվագախմբի ունկնդիրների թիվը հասել է 8500-ի։ Այսպիսի բացառիկ արդյունքը կառավարությանն ստիպում է կառուցել մի նոր համերգասրահ, որն իր հարմարություններով ծառայում է նաև օպերային թատրոն։ Եվ այդ թատրոն-սրահը կոչվում է Արմենյան անունով, միաժամանակ Արմենյանը պարգևատրվել է Կանադայի բարձրագույն շքանշանով՝ անգլ.՝ «Orden of Canada»: Սիմֆոնիկ նվագավարը, որի հայտագրում ընդգրկված են Մոնտեվերդիից մինչև Առնոլդ Շյոնբերգ, Յոհան Սեբաստիան Բախ, Լյուդվիգ վան Բեթհովեն, Յոհաննես Բրամս, Յոհան Շտրաուս, մեկնաբանել է նաև հայ ազգային երաժշտությունը։ 1981 թվականին Դետրոյտում՝ Միչիգանի օպերային թատրոնի արտիստական կազմով պատրաստել և հինգ անգամ ներկայացրել է «Անուշ»-ը՝ Ժիրայր Փափազյանի թարգմանությամբ և բեմադրությամբ։ Նա կարծում է, որ բոլոր երեխաներին 5-6 տարեկանից պետք է մղել դեպի երաժշտությունը։ 

Րաֆֆին Երևան է եկել 1994 թվականի դեկտեմբերին՝ ղեկավարելով Գուստավ Մալերի առաջին սիմֆոնիան, Շումանի թավջութակի կոնցերտը։ 1995 թվականին կրկին Երևանում հանդես է գալիս երկու համերգով՝ ծրագրում ունենալով Պյոտր Չայկովսկու 4-րդ ու Բեթհովենի 5-րդ սիմֆոնիաները, Յոհաննես Բրամսի «Ակադեմիական նախերգանքը», Շտրաուսի Իրիկնային չորս երգը (մեներգչուհի՝ Հասմիկ Հացագործյան), Բեթհովենի դաշնամուրային 4-րդ կոնցերտը (մենակատար՝ Անահիտ Ներսիսյան)։


== Ծանոթագրություններ ==
Եռիսե (այլ կիրառումներ)

Յեռիսե անունը կամ տերմինը կարող է վերաբերել հետևյալ հոդվածներին․

Եռիսե - գյուղ Էստոնիայի Լիհուլա շրջանի կազմում։
Եռիսե - գյուղ Էստոնիայի Մուստյալա շրջանի կազմում։
Զեյդելևկա (գյուղ, Կուզովսկոե գյուղական բնակավայր)

Անվան այլ կիրառումների համար տե՛ս՝ ԶեյդելևկաԶեյդելևկա (ռուս.՝ Зейделевка), գյուղ Ռուսաստանի, Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պուուռի

Պուուռի (էստ․՝ Puuri), գյուղ Էստոնիայի Պիլվամաա նահանգի Պիլվա շրջանում։
2011 թվականի տվյալներով գյուղում բնակվում էր 162 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բոբ Գրոս

Ռոբերտ «Բոբ» Էդվին Գրոս (անգլ.՝ Robert "Bob" Edwin Gross, օգոստոսի 3, 1953(1953-08-03), Սան Պեդրո, Լոս Անջելես, Կալիֆոռնիա, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է թեթև հարձակվողի դիրքում։ Սովորել է Սիեթլի համալսարանում և Լոնգ Բիչի Կալիֆորնիա նահանգի համալսարանում։ 1975 թվականի NBA դրաֆթի ժամանակ ընտրվել է «Պորտլենդ Թրեյլ Բլեյզերս» ակումբի կողմից՝ 25-րդ համարի ներքո։ Հետագայում հանդես է եկել «Սան Դիեգո Կլիպերս» ակումբի կազմում։ NBA-ում, ընդհանուր առմամբ, անցկացրել է 8 մրցաշրջան։ 1976/1977 թվականների մրցաշրջանի ժամանակ Գրոսը Պորտլենդի կազմում դարձել է NBA չեմպիոն։ Մեկ անգամ ընդգրկվել է NBA բոլոր աստղերի պաշտպանության երկրորդ հավաքականի մեջ (1978)։ 1975 թվականին ճանաչվել է Pacific Coast Athletic Association կոնֆերենցիայի ուսանողների միջև տարվա բասկետբոլիստ։ «Բլեյզերս»-ում նրա կողմից անմահացված է 30-րդ համարը։ NBA կարիերայի ընթացքում, ընդհանուր առմամբ, խաղացել է 513 խաղ, որոնցում հավաքել է 4567 միավոր (8,9 մ/խ), կատարել է 2253 անդրադարձ, 1481 փոխանցում, 615 խլում և 361 բլոկշոտ։


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Պերտովո (գյուղ, Վաչսկի շրջան)

Պերտովո (ռուս.՝ Пертово), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մյանմայի ֆուտբոլի ազգային հավաքական

Մյանմայի ֆուտբոլի ազգային հավաքականը ներկայացնում է Մյանման ֆուտբոլի միջազգային մրցաշարերում և առանձին հանդիպումներում։ Կառավարվում է Մյանմայի ֆուտբոլի ֆեդերացիայի կողմից։ Մինչև 1989 թվականը հավաքականի անունը եղել է Բիրմայի ազգային հավաքական, ինչից հետո երկիրը և հավաքականը վերանվանվեցին Մյանմայի։
Բիրմայի հավաքականը միայն 1 անգամ է մասնակցել Ասիայի գավաթին՝ 1968 թվականին, որում թիմը գրավեց 2-րդ տեղը։ Նրանք 1972 թվականին մասնակցել են Ամառային օլիմպիական խաղերին, իսկ 1966 և 1970 թվականներին հաղթել են Ասիական խաղերը։
ՖԻՖԱ-ի դասակարգման աղյուսակում զբաղեցնում է 163-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Մյանմայի ֆուտբոլի ֆեդերացիայի պաշտոնական կայքը Archived 2017-06-08 at the Wayback Machine.
Մյանմայի հավաքականը FIFA.com-ում
Մյանմայի հավաքականը soccerway.com կայքում
Նստարան

Նստարանը նստելու տեղ է։ Տերմինը կարող է ներառել լրացուցիչ առանձնահատկություններ, ինչպիսիք են մեջքը, բազկաթոռը, գլխի դիրքը, բայց նաև  ավելի լայն իմաստով։


== Նստարանի տեսակները ==
Ստորև բերված են տարբեր տեսակի նստատեղերի օրինակներ.


== Ստուգաբանություն ==
Անգլերեն նստարանը կոչվում է seat, որը ծագում է միջին անգլերենից, հին անգլերեն՝ նստած և/կամ նստել։ Հնարավոր է կապված լինի հին սկանդինավյան նստել բառի հետ։ Աթոռ բառի առաջին հայտնի գործածությունը 13-րդ դարում է։


== Էրգոնոմիկա ==
Նստողի համար «նստելու» երկարությունը մեջքի ամենահետին մասից մինչև ստորին ոտքի հետևի հորիզոնական հեռավորությունն է։ :Այս անտիկ չափումն օգտագործվում է նստատեղի խորությունը որոշելու համար։ Զանգվածային արտադրության աթոռները սովորաբար օգտագործում են 15-ից 16 դյույմ (38,1-ից 40,6 սմ) խորություն։


== Տես նաև ==
Աթոռ


== Ծանոթագրություններ ==
Վելկոմ

Վելկոմ (աֆրիկաանս՝ Welkom), քաղաք Լեժվելեպուցվա շրջանում, Ֆրի Սթեյթ նահանգում (ՀԱՀ)։ 2010 թվականի մարդահամարի գնահատականներով Վելկոմը եղել է ամենաշատ բնակչություն ունեցող քաղաքը նահանգի տարածքում։
Վելկոմը Հարավաֆրիկյան հանրապետության ամենաերիտասարդ քաղաքն է։ Քաղաքի անունը մեծ կապ ունի այստեղ բացված ոսկու հանքի հետ (1946 թվական)։ Քաղաքը հիմնադրվել է 1947 թվականին, ու միանգամից դարձել է Հարավաֆրիկյան ոսկու արտադրության կենտրոնը, նա արտադրել է ամբողջ երկրի ոսկու արտադրության ավելի քան 21%։ Որից բացի այստեղ զբաղվում են ուրանի արտադրությամբ, նաև պողպատի և փայտի մշակմամբ։ Բացի դրանցից այս քաղաքում մեծ դեր ունի նաև գյուղատնտեսությունը, հիմնականում մասնագիտացված է տավարի արտադրությունը։ Քաղաքում կան երկու տեղնիկական «քոլեջներ»՝ օդանավակայարանը և երկաթուղային կայարան։
Քաղաքի մեջ գտնվում է մի այգի որի մակերեսը կազմում է 45 կմ²։ Այնտեղ էլ գտնվում է ամբողջ քաղաքի բիզնեսի կենտրոնը։ Քաղաքի մեջ տնկվել են ավելի քան 1.000.000 ծառ և դեռ շարունակում են այտնեղ ծառատունկը։
1961 թվականին Վելկոմը ստացավ համայնքի իրավունք։ 1968 թվականին ստացավ ամբողջական քաղաքի իրավունք։


== Ծանոթագրություններ ==
Die Ärzte (ալբոմ)

Անվան այլ կիրառումների համար տե՛ս՝ Die Ärzte (այլ կիրառումներ)Die Ärzte, գերմանական Die Ärzte փանկ-ռոք խմբի երրորդ ալբոմը, թողարկվել է 1986 թվականին։


== Երգացանկ ==
Wie am ersten Tag - 3:41
Mysteryland - 4:02
Sweet Sweet Gwendoline - 2:50
Ist das alles? - 3:39
Geschwisterliebe - 4:11
Alleine in der Nacht - 2:47
Jenseits von Eden - 4:00 (Nino de Angelo-Schlagers cover)
Wir werden schön - 4:01
Für immer - 3:46
Ich bin reich - 4:22
Zum letzten Mal - 4:24


== Ձայնագրել են ==
Ֆարին Ուրլաուբ - վոլակ, կիթառ
Բելա Բ Ֆելզենհայմեր - հարվածային, վոկալ
Մաննե Պրեքեր - բաս-կիթառ
Ռոտովկա (գյուղ, Պուտիվիլի շրջան)

Ռոտովկա (ուկրաիներեն՝ Ротівка), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Ռոտովկա գյուղում բնակվում էր 177 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)